
Senatorul Claudiu Târziu (AUR) a reacţionat la ultimele ştiri 
referitoare la cenzura la care este supusă memoria rezistenţei 
anticomuniste din România, explicând că acest fapt denotă un 
reflex dictatorial, scrie rostonline.ro. 


Într-o postare pe Facebook, însoţită de imagini cu foşti deţinuţi 
politici, Claudiu Târziu a subliniat că a discuta despre rezistenţa 
anticomunistă (armată, moral-spirituală şi culturală) după 


canoanele „corectitudinii politice” este o modalitate de a reabilita 
totalitarismul comunist. 


„Există libertate fără adevăr? Nu! 


Cînd adevărul istoric este ţinut sub obroc pe motive ideologice, nu 
mai avem libertate. 


A discuta despre rezistenţa anticomunistă (armată, moral- 
spirituală şi culturală) după canoanele „corectitudinii politice” 
este o modalitate de a reabilita totalitarismul comunist. 


A exclude din procesul educaţional şi din circuitul public numele 
unor sfinţi ai închisorilor sub regimul comunist, neomartiri creştini 
şi eroi ai luptei anticomuniste pe motive de apartenenţă politică 
indezirabilă este un reflex dictatorial, abuziv, nedrept şi 
neproductiv. 


Veniţi-vă în fire, oameni buni! 


Nu puteți pretinde că sînteţi democrați uzînd de mijloacele 
tiraniei! 


Nu puteți pretinde că iubiţi libertatea suprimînd-o! 
Nu puteți pretinde că slujiţi adevărul, ocultîndu-l! 


Nu puteţi spera că toate acestea vor trece neobservate, că lumea 
nu înţelege ce faceţi şi nu vă va taxa”, a scris, pe Facebok, Claudiu 
Târziu. 


Reacţia a survenit în contextul în care Inspectoratul Şcolar a 
interzis accesul unor organizaţii care cinstesc memoria luptei de 
rezistenţă împotriva comunismului, precum şi a unei declaraţii 
controversate venite din partea CNSAS, potrivit căreia nume 
precum luliu Maniu, Gheorghe Brătianu sau Vladimir Ghika ar 
putea să fie considerate „cazuri extreme” de către adolescenţii de 
azi, spune senatorul AUR. 


„Am primit cu surprindere şi indignare recentele intervenţii ale 
Inspectoratului Şcolar al Municipiului Bucureşti (ISMB), prin care 
acesta a interzis organizarea oricăror activităţi educative în 
parteneriat cu organizaţii care cinstesc memoria luptei de 
rezistenţă împotriva comunismului. În această situaţie 
nemaiîntâlnită în perioada postrevoluţionară, ne adresăm mass- 
mediei şi publicului românesc, unităţilor de învățământ, cadrelor 
didactice, elevilor şi părinţilor acestora, făcând cunoscute 
următoarele. 


* Înziua de 19.01.2024, la Liceul Tehnologic “Theodor Pallady”, 
urma să aibă loc o întâlnire a elevilor cu Zoe Rădulescu, fost 
deţinut politic, născută în detenţie, fiica unui luptător în 
Rezistență, căzut, în 1949, în luptă cu organele represive ale 
regimului comunist. În preziua evenimentului, ISMB a 
intervenit, cerând contramandarea activităţii, iar ulterior a 
transmis la Liceul Pallady o adresă în care se spunea: “vă 
interzicem organizarea de întâlniri cu elevii la care să 
participle reprezentanţii Asociaţiei <<Gogu Puiu şi Haiducii 
Dobrogei>> şi ai Fundaţiei <<lon Gavrilă Ogoranu>>, 
cunoscute pentru promovarea unor activităţi şi mesaje 
specifice ideologiei de extremă dreapta”. 


* Luni 22.01.2024, ISMB a transmis o nouă adresă, de astă dată 
inspectoratelor şcolare de sector şi tuturor unităţilor de 
învăţământ preuniversitar, de stat şi particular, în care, 
invocând din nou solicitarea Instituţiei Prefectului — 
Municipiul Bucureşti Nr. 923 / 18.01.2024, “privind 
participarea elevilor la seminarii şi activităţi care au ca 
tematică ideologia de extremă dreaptă în cadrul activităţilor 
desfăşurate în <<Şcoala Altfel>> şi nu numai”, solicită 
“interzicerea organizării de întâlniri cu elevii la care să 
participe reprezentanţii Asociaţiei <<Gogu Puiu şi Haiducii 
Dobrogei>> şi Fundaţiei <<lon Gavrilă Ogoranu>>”, motivând 
că acestea ar fi “cunoscute pentru promovarea unor activităţi 
şi mesaje specifice ideologiei de extremă dreapta”. 


Pe lângă că aceste intervenţii sunt abuzive şi promovează cenzura 
în spaţiul public, readucând în actualitate teme specifice 
propagandei oficiale ale regimului comunist dinainte de 1989, ele 
se află în flagrantă contradicţie cu un document oficial al statului 
român, respectiv Raportul Comisiei Prezidenţiale pentru Analiza 
Dictaturii Comuniste din România, care consideră că “abandonată 
de Occident, ocupată de trupele sovietice şi cu un odios regim 
represiv la putere, România a găsit forţa de a organiza cea mai 
numeroasă şi mai activă Rezistență anticomunistă din toate ţările 
est-europene. O categorie specială o reprezintă rezistenţa din 
munţii României unde, între anii 1945-1965, au luptat cu arma în 
mână mii de patrioţi, cei mai mulţi dintre ei căzând în timpul 
luptelor” De asemenea, documentul de stat sus menţionat 
confirmă că “Rezistenţa armată anticomunistă a fost o luptă 
pentru libertate, dar şi o luptă pentru supravieţuire, într-o vreme 
în care libertatea şi demnitatea indivizilor, dar şi a naţiunii române 
erau călcate în picioare de sovietici şi de executanţii lor fideli din 
interior, comuniştii. (...) Partizanii anticomunişti au încercat să 
prezerve sau să recâştige măcar o parte din demnitatea României. 
(...) Rezistenţa armată anticomunistă face parte, chiar dacă nu 
integral, chiar dacă nu fără rezerve, din acel restrâns trecut recent 
recuperabil şi utilizabil pentru memoria colectivă românească, 
pentru memoria unei naţiuni care are puţine momente şi 
fenomene în care să se regăsească după cel mai devastator 
experiment politic, social şi cultural din istoria sa, comunismul.” 
Menţionăm că Fundaţia “lon Gavrilă Ogoranu” a desfăşurat, de-a 
lungul anilor, numeroase activităţi în unităţi de învăţământ 
gimnazial, liceal si universitar, punctual sau în cadrul unor 
parteneriate, acţiuni care s-au bucurat de deosebita apreciere a 
cadrelor didactice, elevilor şi părinţilor lor, neexistând nici un fel 
de reproşuri din partea acestora. De asemenea, doamna Zoe 
Rădulescu, fost deţinut politic, profesor timp de 30 de ani, 
inspector în Corpul de Control al Ministerului Educaţiei (1997) şi 
ofițer pe probleme de învăţământ în Ministerul de Interne în 
timpul ministrului Gavril Dejeu, având gradul de locotenent- 
colonel (r), a fost de multe ori oaspetele unor licee din Bucureşti. 
Fundaţia “lon Gavrilă Ogoranu” şi Asociaţia “Gogu Puiu şi Haiducii 


Dobrogei” îşi desfăşoară activitatea în mod legal, fiind înregistrate 
în Registrul Asociaţiilor şi Fundațiilor din cadrul Ministerului 
Justiţiei, nefiind niciodată sancţionate legal pentru încălcarea 
legilor României. 

Nu există nici un motiv întemeiat pentru ca ONG-urilor înfiinţate în 
memoria unor personalităţi ale Rezistenței anticomuniste să le fie 
îngreunată misiunea de a facilita tinerelor generaţii, în speţă 
elevilor de liceu, accesul la istoria recentă şi la memoria luptei 
poporului român pentru libertate. 

Considerăm că intervenţiile abuzive, excesive şi nefondate de 
genul celor două adrese oficiale emise în ultimile zile de Instituţia 
Prefectului - Municipiul Bucureşti şi respectiv de Inspectoratul 
Şcolar al Municipiului Bucureşti, sunt calomnioase, de natură a ne 
aduce grave prejudicii de imagine şi de a ne obstrucţiona în 
îndeplinirea scopului aşa cum este el stipulat în Statut, respectiv 
“cinstirea şi păstrarea vie a memoriei luptătorilor pentru libertatea 
şi demnitatea naţiunii române în decursul deceniilor de 
respresiune prin care a trecut România în ultimul secol.” 

De aceea, cerem celor două instituţii să-şi reconsidere public 
afirmaţiile la adresa organizaţiilor noastre, cerându-şi scuze, în caz 
contrat fiind nevoiţi să ne adresăm Justiţiei. 

Nu încheiem înainte de a asigura pe toţi prietenii noştri, pe 
urmaşii luptătorilor anticomunişti, pe profesori, părinţi şi elevi, 
precum şi pe toţi cetăţenii României, că nu ne vom lăsa intimidaţi 
de aceste abuzuri şi obstrucţii, continuând să promovăm, inclusiv 
în relaţia cu unităţile de învăţământ, memoria celor ce s-au 
sacrificat pentru libertatea şi demnitatea naţiunii române. 

Aşa să ne ajute Dumnezeu! 

Fundatia „lon Gavrila Ogoranu” 

Preşedinte: Coriolan Grigore Baciu (urmaș de deţinuţi politici) 
Asociatia „Gogu Puiu si Haiducii Dobrogei” 

Preşedinte de onoare: Zoe Rădulescu (născută în detenţie, fiica 
luptătorului Gogu Puiu, mort în Rezistență)”; scrie 
monitoruldefăgăraş.ro. 


“AUR “claudiu taziu rezistenta anticomunista 


totalitarismul comunist 


